Pöördumine.

Eesti Memento Liit ühendab kommunistliku okupatsioonivõimu repressioonide all kannatanute mittetulundusühinguid ja seltsinguid. 25.03.1989. a asutatud Eesti Memento Liidu tegevuse eesmärkideks on kindlustada ja kaitsta Eesti iseseisvust, kaitsta iseseisvuse eest võidelnute ning repressioonide ja terrori all kannatanute poliitilisi, sotsiaalseid ja majanduslikke õigusi.

Memento ühendab inimesi, kes ise ja kelle esivanemad on kannatanud Eesti omariikluse perioodil võõrvõimu repressioonide all. Olulisemaid kannatusi on põhjustanud massiküüditamised 14. juunil 1941 ja 25. märtsil 1949.

Eesti Memento Liit on olnud palju aastaid riigiasutuste partner liidu ja Eesti Vabariigi kokkulangevate eesmärkide saavutamisel. Samu eesmärke on teeninud ka Murtud Rukkilille Ühing ja Siberis sündinud laste MTÜ.

Eesti Memento Liit oli koostööpartner Vabariigi Valitsuse poolt Kaitseministeeriumi alluvusse Seli tervisekeskuse loomisel ja osales selles materiaalselt. Koostöö algas umbes 30 aastat tagasi Seli Tervisekeskuse rajamisega.

Pärast Eesti iseseisvuse taastamist piiratud ressursside tõttu tegid meie ühingud

annetusi Seli keskuse loomiseks. Eesti Vigastatud Sõjameeste Ühing (EVSÜ sai

toetuda abile Läänes tegutsenud sõjameeste ühingutelt. Eesti Soomepoiste Ühing

sai kasutada toetust Soome riigilt ja toetasid vabadusvõitlejad. Ühiselt loodud

tervisekeskuses said meie liikmed igal aastal kindla jaoruskava järgi teatud arvu

Seli ravituusikuid.

Kui Eestusse saabusid esimesed vigastatud sõjamehed Afganistanist, siis Kaitseväe

juhataja Tarmo Kõuts pöördus isiklikult EVSÜ esimehe Jüri Terase poole sooviga

anda täiendavat toetust sõjainvaliididele. Mehed võeti ühingu liikmeteks ja nad

said toetust võrdselt Teises maailmasõjas Eesti eest võidelnud vanade

sõjameestega. Aastaid hiljem moodustasid nad riigi toetusel oma Eesti ühingu.

Kui Kaitseministeerium 2020. aastal otsustas muuta Seli vaid kaitseväelastele

määratud raviasutuseks, siis leiti selline lahendus, et kompensatsiooniks saab

eelmisel aastal Selis represseeritute ja vabadusvõitlejate raviks kulutatud summa.

Läbirääkimiste tulemusena sündis kokkulepe, et Kaitseministeerium sõlmib

lepingu Sihtasutus Eesti Represseeritute Abistamise Fondiga nimetatud

vahendite jätkuvaks kasutamiseks tervise taastamiseks represseeritutele, abi on andnud paljudele Siberi katsumusi läbinud inimestele füüsilist ja ka psüühilist tuge.

Oleme kahe tähtpäeva eel. 25. märtsil tähistatakse 75 aasta möödumist teisest massiküüditamisest ja 35 aasta möödumist Eesti Memento Liidu loomisest.

Ees ootavaid sündmusi tumestas teade kaitseministeri Hanno Pevkuri otsusest, et edaspidi ei anna ministeerium raha represseeritutele 150-eurose tervisetoetuse jagamiseks, kuna iga-aastane 90 000-eurone väljaminek ei aita tema hinnangul riigikaitset tugevdada. 150-eurone tervisetoetus oli määratud hüvituseks represseeritutele, kes kaitseministeeriumi plaanide järgi jäid alates 01. jaanuarist 2020. a ilma Seli Tervisekeskuse meditsiinilisest abist.

Represseeritud mõistavad kaitseväe vajadusi kaitseväelaste meditsiinilise abi järele Seli Tervisekeskuses saavad meditsiinilist abi ka Ukraina sõjas võidelnud.

Ukrainas on sõda. Meie kõigi ühine huvi on, et Ukraina võidab sõja.

Represseeritutele antava täiendava tervisetoetuse ära jätmist põhjendab kaitseministeeriumi asekantsler Susan Lilleväli, kelle sõnul soovib ministeerium, et iga neile antud euro läheks kaitsevõime tõstmiseks. Kaitseminister Hanno Pevkur ise ei ole oma otsust põhjendanud.

Oleme seisukohal, et okupatsioonirežiimi poolt õigusvastaselt represseeritute tagasitõrjumine meditsiinilisest abist ja selle hüvitamiseks kokkulepitud tervisetoetuse lõpetamine ei aita kuidagi kaasa riigi kaitsevõime tugevdamisele.

Tulenevalt vanusest jääb represseerituid, kes ise ja otse oma kogemustest teavad,

mida tegelikult tähendab represseerimine, aasta aastalt vähemaks. Kui me ei hoia nende inimeste tervist ja elujõudu, siis ei ole varsti enam neid, kes noorte kaitsetahet oma mälestustega represseerimistest suudavad üleval hoida.

Riigi kaitsevõime tugevdamine eeldab ühtset ja kokkuhoidvat rahvast. Meie, represseeritud, mõistame vast kõige paremini, mida tähendab allajäämine kurjusele ja seetõttu on paljud meist isiklikest vahendistest toetanud ukrainlaste võitlust. Me suudame alla neelata ka tervisetoetuste äravõtmise, aga hinge jääb kripeldama, et Kaitseministeerium on tõuganud eemale omaaegse partneri, kes võttis tervisekeskuse loomisest osa. Allolevad organisatsioonid teevad ettepaneku  veelkord üle vaadata kaitseministri otsus ning kaaluda tervisetoetuse taastamist represseeritutele. Oleme omalt poolt avatud igakülgsele koostööle!

 Eesti Memento Liit MTÜ

Murtud Rukkilille Ühing MTÜ

Siberis sündinud lapsed MTÜ